VIDEO: Liefde sonder grense | SARIE
VIDEOGREEP: YouTube	7 Maart 2015
VIDEO: Liefde sonder grense	deur SARIE.com-span
Liefde sonder grense. Dít is die eenvoudige, tog noodsaaklike boodskap van ’n virale video wat deur Ad Council, ’n Amerikaanse nie-winsgewende organisasie, op YouTube gedeel is. Wat is liefde? Vra jy tien mense dan kry jy seker tien verskillende antwoorde. Dit is dus makliker om te sê wat liefde beslis nie is nie. Hierdie video wys dat liefde nie in ’n boks geplaas kan word nie. Die liefde diskrimineer nie – nie op grond van geslag, ras, gebrek, ouderdom of godsdiens nie.
Volgens dié veldtog se webtuiste is ons nie altyd bewus van ons eie vooroordele nie: “Baie van ons oordeel ander op grond van wat ons sien – hetsy ras, ouderdom, geslag, godsdiens, seksualiteit, of gestremdheid.”